***Հետազոտական աշխատանք***

**Թեմա**

**Գոյականի հոգնակի թվի կազմության ուսուցման առանձնահատկությունները**

h.71 հիմն. դպրոցի

ուսուցչուհի՝ Լ. Բալայան

***ղեկավար՝ Ա․ Անտոնյան***

***Երևան 2022***

***Գլուխ Ա***

***Գոյականի հոգնակի թվի կազմության ուսուցման առանձնահատկությունները***

***Ներածություն***

Մեզ շրջապատող իրերն ու երևույթները ճիշտ անվանելու համար (մարդկանց առհասարակ շրջապատը) կարևոր է իմանալ որոշ օրինաչափություններ: գրագետ խոսք կառուցելիս կարևոր պայման է հոգնակիի քերականական կարգը ճիշտ ուսուցանելը: Աշխարհի շատ ժողովուրդներ գործածում են հռոմեական (լատինական) ծագում ունեցող ամսանունները: Մեր ամսանունները անհոգնական գոյականներ են (հոկտեմբեր, մարտ....):

Անհոգնական գոյականները իրենց արտահայտած հատուկ իմաստի պատճառով գործածվում են եզակի թվով: Այս մասին հանգամանորեն կխոսվի ստորև:

Բոլոր լեզուների համար ընդհանուր է թվի քերականական կարգը, սակայն ունի բազմատեսակ արտահայտություն: Որոշ լեզուներում արտահայտվում է քանակ ցուց տվող բառերով՝ առանց գոյական անվան փոփոխության, արաբերենում՝ ներքին թեքմամբ, չինարենում՝ օժանադակ բառերով, ճապոներենում՝ բառի կամ մի մասի կրկնությամբ: Արդի լեզուների մեծ մասին հատուկ է երկու թիվ, սակայն կան լեզուներ, որոնք ունեն եզակի, երկակի (երկու առարկա) և հոգնակի (երկուսից ավել առարկաներ նշելու համար): Այդպես է արաբերենը, այդպես են եղել հին հունարաենը, հին հնդկերենը:

Շատ լեզուներում թիվ ունեն ոչ միայն առարկա ցուց տվող բառերը (գոյականները), այլև բայերը: Բայց բայերի քերականական թիվը սովորաբար ցույց է տալիս ոչ թե դործողության քանակը, այլ դարձյալ առարկայի, այսինքն՝ գործողություն կատարողի քանակական հատկանիշը:

***Հետազոտության նպատակը.*** ձևավորում եմ ըստ Բլումի տաքսոնոմիայի

* Այս նյութի յուրացումը հնարավորություն կտա զարգացնելու սովորողների հաղորդակցական (հաղորդակցման) կարողունակություններն ու հմտությունները:
* Սովորողը անսխալ ու գրագետ խոսք կառուցի, ձեռնպահ մնա բարբառային և ոչ նախընտրելի ձևերից:
* Անհրաժեշտ տեղեկույթ հավաքելու հմտություններ զարգացնել:
* Երեխան ինքնուրույն ձևակերպի հարցերը, խնդիրները:

***Հետազոտության խնդիրները***

* Նախ և առաջ իմ առջև դրել եմ հնարավորինս մատչելի լեզվական հնարներով բացատրել նյութը:
* Քարտերի, դիդակտիկ նյութերի, էլեկտրոնային գրատախտակի օգնությամբ նաև սովորողների ներգրավվածությամբ հասնել ցանկալի արդյունքի:
* Աշակերտը ինքը գա եզրահանգման:
* Ինքը կազմի առաջադրված գոյականի հոգնակին և խմբավորի ինքնուրույն (Tաձև) աղյուսակում:
* Սխալ գործածված ձևերը ուղղել միասին և գործածել խոսքում, գրել փոքրիկ գրույթ (Ջուրը մեր կյանքում):

Դասարանը նախօրոք բաժանել 3-4 խմբի.

* Նրանց հանձնարարել աշխարհագրության, քիմիայի և պատմության դասագրքերից դուրս գրել գոյականներ, որոնք իրենց կարծիքով չունեն հոգնակի կամ եզակի թիվ (թույլ կարողություններ ունեցողներին):
* Մի խումբ ուսումնասիրի Արշակունիների ժամանակաշրջանի պատմությունը:
* Մի խումբ համացանցից օգտվելով՝ հավաքի նյութեր հայկական կամ առհասարակ այլ գինիների մասին տեղեկություն (տեսանյութեր): Տես հղումը:

<https://www.youtube.com/watch?v=-htxp7TWFOQ&t=173s&fbclid=IwAR2n-7GfLIL6TrFDSR34nJ2nGVbzq8lf4x1VzB2bCoopfqixeDrI7BcKC1s>

Մի խումբն էլ վարդազգիների մասին տեղեկություն տա (սահիկահանդես): Տես հղումները:

<https://www.youtube.com/watch?v=3dtK_3JptvU>

<https://www.youtube.com/watch?v=lDQ8Dilkjo0>

Այնուհետ ի մի բերենք նյութերը և հանգենք այն մտքին, որ մեզ շրջապատող շատ գոյականներ չունեն հոգնակի թիվ (անհոգնական են) և հակառակը՝ եզակի չունեն (անեզական) օր.՝ Վարդանանք, Ալպեր, Հիմալայներ (կլուծվի նաև միջառարկայական շատ կարևոր հարցեր և՛քարտեզ, և՛գրագետ խոսք, և՛գիր) [Անդեր, Ապենիններ, Պիրենեյներ]: Տես հղումը:

<https://www.youtube.com/watch?v=BA7RBzrv5Ic>

Անդրադարձ կատարենք նաև մի շարք հատուկ անունների, որոնք դարձել են հատկանիշ անվանող հասարակ անուններ:

Օր.՝ Մենք վարդաններ և դավիթներ այսօր էլ շատ ենք ծնում (ուշադրություն դարձնել գրությանը՝ փոքրատառով):

Մեր նորաստեղծ հանրապետությունում այսօր էլ սարդարապատներ ենք տալիս:

Աշակերտների ուշադրությունը սևեռել ռուսերենից և անգլերենից վերցված ոչ հայերեն ձևերին:

Դիցուք՝ ճիշտ է՝ ակնոց և ոչ թե ակնոցներ դնել

ձեռնաշղթա —

զուգագուլպա—

ականջակալ—

տաբատ— և այլն:

1. ***Հետազոտության գործնական նպատակը***

* Որպես դասի նմուշ օգտվեն գոյականի թիվը անցնելիս:

1. ***Պաշտպանությանը ներկայացվող դրույթները***

Պաշտպանությանը ներկայացվող դրույթներն են՝

* Լեզուն մաքրել ավելորդ և սխալ ձևերից
* Օտարաբանություններից հեռու մնալ
* Չօգտագործել քարացած և հնացած ձևեր (ող~~ն~~եր,ռունգ~~ն~~եր)
* Խոսակցական – բարբառային երանգ ունեցոզ բառերի փոխարեն գրական ճիշտ ձևեր գործածել

Օր.՝ ոչ թե ոտներ, այլ ոտքեր

ձեռներ — ձեռքեր

գյուղացիք — գյուղացիներ

երևանցիք — երևանցիներ

Մեջբերում Հովհ. Թումանյանից՝ ա–ով վերջացող բառերը

ճամփա — ճամփեք

փեսա — փեսեք

բալա — բալեք

սատանա — սատանեք

տղա — տղերք

Ինրպես նաև նախընտրելի ձև չէ՝

աղջիկ — աղջկեք, աղջկերք

Սրանց կողքին, սակայն, կարևորել գրական զուգաձևերը՝

տիկինններ — տիկնայք

պարոններ — պարոնայք

անձեր — անձիք

Շեղում՝ կին — կանայք

մարդ — մարդիկ

∕ \

տղամարդիկ նախամարդիկ

Ուսուցման ընթացքում առանձնացնել հետևյալ առանցքային կետերը՝

* Ցուցապաստառ ունենալ **– եր** վերջավորությամբ կազմվող հոգնակիների և մյուսում էլ –**ներով**: Այս պաստառները ևս պատրաստվում են նախօրոք, T–աձև:

|  |  |
| --- | --- |
| –եր | –ներ |

հոր փոր

վերնագիր մատենագիր

տուն (վերնատուն) մեծատուն

նստացույց ժամացույց

հորատանցք նրբանցք

հուշագրեր (հուշ գիր) հուշագիրներ

թթվասերեր (սերուցք) թթվասերներ(թթու սիրող)

սառուցահատեր(հատիկ) սառուցահատներ(սառույց հատող)

* Տարածված սխալների շարքում կանգ առնել հետևյալ բառախմբերի վրա՝
* պատճեն — պատճեններ (ն–ով վերջացող)
* վայրկյան — վայրկյաններ

բայց՝ ֆիդայի — ֆիդայիներ

ռուս — ռուսներ (ու–ն պահպանվում է)

ռումբ — ռումբեր

սուրճ — սուրճեր, բայց՝ սրճեփ

լուր — լուրեր

թուրք — թուրքեր

բայց՝ քուրդ — ք(ը)րդեր

* Կարևորել նաև **պետ** և **նիշ** բաղադրիչներով ավարտվող բառերի հոգնակին **ներ**–ով կազմելը՝

թաղապոտներ դրոշմանիշներ

մարզպետներ խորհրդանիշներ

* Հոգնակիի կազմության դեպքում ուշադրոություն դարձնել հնչյունափոխությանը (ի՞նչ օրինաչափություն կա)

|  |  |
| --- | --- |
| հնչյունափոխված արմատ | անհնչյունափոխ |

ձվեր (ու>վ) վաչկատուններ (քոչվոր ցեղեր)

հացատներ (ու>ը) զինակիրներ

դռներ (ու>ը) փափկասուններ

ծրագրեր մատենագիրներ

Ինքնուրույն բացատրել հնչյունափոխությունը, բերել ևս մի քանի օրինակներ (հուշում՝ –**ներ** վերջավորությունը ստացող բարդությունների մեջ հնչյունափոխություն չի կատարվում):

կառքեր

ճիչեր

թուխպեր

հունդեր

զուգսեր

շուրթեր

լուրեր

խութեր

տուֆեր

տուրքեր, բայց ոչ միշտ է այդպես (գրել քարտեզի վրա):

Վերևում արդեն տարածված սխալների շարքում նշելէինք անհնչյունափոխ ձևերը՝

ռուսներ

թուրքեր

ռումբեր

* Տեղ հատկացնել նաև հավաքական գոյականներին՝

ամբոխ

ժողովուրդ

հասարակություն

ազգ

բնակչություն

բազմություն, որոնք ձևով եզակի են, բովանդակությամբ՝«հոգնակի»:

**Մաս** բառը հավաքական իմաստով է գործածվում մի շարք կապակցություններում\բաղադրություններում:

Օր.՝ Կանանց մեծ մասը չմասնակցեց ժողովին:

* Առաջադրանքներ՝ թեստերի նմուշեր կազմել ԹԳԱ–ի կամ ընթացիկ ստուգումների համար:

Նմուշ՝ Ո՞ր շարքում են միայն անհոգնական գոյականներ:

1. Ֆիլիպիններ, մաթեմատիկա, քննություն, կաթ
2. գաղտնիք, գինի, աշակերտություն, մարմար
3. բարկօղի, հանրահաշիվ, բեռ, հոգևորականություն
4. քիմիա, մթություն, դարվինիզմ, բնապաշտություն

* Ո՞ր շարքի բոլոր բառերի հոգնակի թիվն է կազմվում –եր վերջավորությամբ:

1. ուղղապահ, վագր, դիտակետ, դուստր
2. ձիաբեռ, ստուգայց, սարալանջ, խաղաթուղթ
3. գիտափորձ, թռչնաբույն, շտաբ, ճամփեզր
4. մեծատառ, զորացույց, հաղամաս, ամսագիր

* Ո՞ր շարքում հոգնակի թվի կազմության սխալ կա:

1. քարայրեր, ուղեշրեր, սկիզբեր, հանցապարտներ
2. փայտահատներ, ընչացքներ, վերնախավեր, կարմրախայտներ
3. կարգախոսներ, տիկիններ, հանքափորներ, սրբավայրեր
4. մանրամասներ, բարձրախոսներ, մենապարեր, սանրեր

* Թվի տեսակետից բոլոր գոյականները կարելի է բաժանել երեք խմբի;
* Գոյականներ, որոնք ունեն և՛ եզակի, և՛ հոգնակի թվի ձևեր:
* Գոյականներ, որոնք ունեն միայն եզակի թվի ձև և հոգնակի թվով չեն գործածվում (անհոգնական բառեր (լատ. singularia tantum)):
* Գոյականներ, որոնք ունեն միայն հոգնակի թվի ձև և որպես կանոն եզակի թվով գործածվել չեն կարող: Դրանք կոչվում են անեզական բառեր (լատ. pluralia tantum):
* Առանձնակի ուշադրության են արժանի եզակիով գործածվող –**ություն** ածանցով կազմված հավաքական գոյականները՝

աշակերտություն

երիտասարդություն

գյուղացիություն

ոստիկանություն

1. ***Անհոգնականներ***

* ***–*եղեն** ածանցով կազմված հավաքականները՝

երկաթեղեն

ոսկեղեն

կանաչեղեն

բանջարեղեն

* **Վերացական նշանակությամբ գոյականներ**՝

հպարտություն

պանդխտություն

ճերմակություն

ստրկություն

ծագում

տապալում

* –**ում** ածանցով գոյականներ (նաև –**ներ** հոգնակիով)՝

շարժում (ներ)

հանդիպում (ներ)

զեկուցում (ներ)

* –**իզմ** ածանցով գոյականներ՝

դարվինիզմ

ռոմանտիզմ

կապիտալիզմ

Նյութերի անուններ՝

երկաթ

պողպատ

արճիճ

պղինձ, ինչպես նաև՝

կաթ

մածուն

օղի

օդ

գինի

մեղր

սեր

1. **Անեզական բառեր**

* Այս բառերը չափազանց շատ էին գրաբարում:Մեր հին լեզվում –**ք** ածանցով կազմված բառերը անեզական էին՝

աչ(ք)

խել(ք)

հոն(ք)

միտ(ք)

կառ(ք)

մեղադրան(ք)

տանջան(ք)

անարգան(ք)

Հայ(ք)

Վիր(ք)

Աղվան(ք)

Ռշտունի(ք)

Ուտի(ք)

Այս բառերը արդի հայերենում ըմբենվում են որպես եզակի և հոգնակին կազմվում է սովորական –**եր** կամ –**ներ** մասնիկով:

Օր.՝ աչք – աչքեր

միտք – մտքեր

հոնք – հոնքեր

մեղադրանք – մեղադրանքներ

տանջանք – տանջանքներ

Սակայն կան բառերի երկու խմբեր, որոնք գործածվում են միայն հոգնակի թվով՝

* **–ենք**, –**անք**, –**ոնք**, –**ունք** ածանցով բառերը՝

Արամենք

Գրիգորենք

Վարդանանք

Վասականք

Վանունք

Բադունք

պապոնք

մերոնք

* Աշխարհագրական հատուկ անուններ, որոնք համապատասխանում են օտար լեզուների անեզական աշխարհագրական անուններին՝

Օր.՝ Ալպեր

Կորդիլերներ

Արդեններ

Կարպատներ

Ապալաչներ

Պամպասներ

***Ինչպե՞ս են հոլովվում հոգնակի գոյականները***:

Հոգնակի հոլովում

Հոգնակի բառաձևերի իմաստային և ձևային ընդհանրությունը իր հերթին պայմանավորում է հոլովական ձևերի կազմության միօրինակություն:

**Ուղղական** սարեր + 0 տարիներ + 0

**Սեռական/տրական**  սարեր + ի տարիներ + ի

**Բացառական** սարեր + ից տարիներ + ից

**Գործիական**  սարեր + ով տարիներ + ով

**Ներգոյական**  սարեր + ում տարիներ + ում

Հավաքական անեզականների հոկովման ընդհանուր հարացույցը հետևյալն է՝

**Ուղղական** Գրիգորեն + ք Վարդանան + ք

**Սեռական/տրական** Գրիգորեն + ց Վարդանան + ց

**Բացառական** Գրիգորենց + ից Վարդանանց + ից

**Գործիական**  Գրիգորենց + ով Վարդանանց + ով

**Ներգոյական** — —

Անկանոն հոլովում ունեն **մարդ** և **կին** բառերը: Այս բառերի հոլովման պատկերը հետևյալն է՝

**Ուղղական** մարդիկ կանայք

**Սեռական/տրական** մարդկանց կանանց

**Բացառական** մարդկանցից կանանցից

**Գործիական**  մարդկանցով կանանցով

**Ներգոյական** — —

Ժողովրդական – խոսակցական լեզվում հանդիպում են նաև հոգնակի հոլովման այլ տիպեր:

Օր.՝

* տղերք աղջկերք

տղերանց աղջկերանց

տղերքի աղջկերքի

* գյուղացիք գերմանացիք

գյուղացոց / գյուղացոնց գերմանացոց / գերմանացոնց

Սակայն այս ձևեևը գրական լեզվում մերժելի են և չեն գործածվում: Այս ձևերը հանդիպում են ժողովրդական – բարբառային ոճի տեքստերում:

***Գլուխ Բ***

Կից ներկայացնում եմ մեկ դասաժամ VII դասարանում:

**Թեմա**՝ Գոյականի հոգնակի թվի կազմությունը

***Դասի պլան***

Առարկան — Հայոց լեզու

Դասարան — VII

Դասի թեման — Գոյականի հոգնակի թվի կազմությունը

Դասի նպատակը — Խոսքի զարգացում, հոգնակիի կազմություն

կարողունակությունները և շեղումների ուսուցում

Դիդակտիկ պարա– — Քարտեր, սխեմաներ, տետր, դասագիրք

գաներ

**Դասի փուլերը**

1. **Փուլ**

**Մուտք, խթանում**

Ուսուցիչը հիշեցնում է, կազմակերպում է, հարցեր է տալիս՝հենվելով աշակերտների նախագիտելիքների վրա, քանի որ թեման ծանոթ է աշակերտներին:

Այս փուլում կիրառվում է «Մտագրոհ» մեթոդը: Աշակերտների ուշադրությունը հրավիրվում է դեպի իրենց շուրջը հղած առարկաները: Նրանք ասում են, որ կա ուսուցչի մեկ սեղան, երկու գրատախտակ, մի քանի աշակերտական նստարաններ, գրքեր, տետրեր, աշակերտներ և այլն:

Ի մի բերելով աշակերտների՝ թեմայի վերաբերյալ ունեցած նախագիտելիքները՝ պարզում ենք, որ գոյականի թիվը առարկայի քանակն է որոշում՝ մեկ և մեկից ավել:

Այս փուլում կարելի է կիրառել նաև «Մտքերի տարափ» մեթոդը:

Խթանման փուլին տրամադրվում է 5-7 րոպե:

1. **Փուլ**

**Իմաստի ընկալում**

Դասի այս փուլը հիմնական մասն է, իմաստի ընկալման փուլն է: Այս փուլում կազմակերպվում է աշակերտների աշխատանքը,որի ընթացքում պետք է իրականացվի նյութի ուսուցումը: Նպատակահարմար է կիրառել «Խճանկար», «Շրջագայություն պատկերասրահում», «Խմբային աշխատանք» մեթոդներից որևէ մեկը:

**«Խմբային աշխատանք»** մեթոդի կիրառման դեպքում ստեղծվում են աշխատանքային խմբեր՝ ուսուցչի օգնությամբ:

Առաջին խմբին հանձնարարվում է գրել միավանկ գոյականներ:

Երկրորդ խմբին՝ բազմավանկ գոյականներ և կազմել դրանց հոգնակի ձևերը:

Երրորդ խմբում ուսուցիչը կազմակերպում է աշխատանք տրված նախադասությունների միջոցով, որոնք նախօրոք գրված էին քարտերին: Բնական է, որ այս խմբում հավաքվում են «ուժեղ» աշակերտներից 4-5 հոգի: Այս խմբին հանձնարարվում է տրված նախադասություններից դուրս գրել հոգնակի թվով գործածված «կանայք, մարդիկ, մարզպետներ, դրոշմանիշներ» գոյականները, գրել դրանց եզակի ձևերը և փորձել ներկայացնել, թե ինչպես են կազմվել այդ գոյականների հոգնակի ձևերը:

Ուսուցիչը շրջում, ստուգում, աջակցում, ճշգրտում է:

Առաջադրանքը կատարելու համար հատկացվում է 3-4 րոպե:

Այնուհետև յուրաքանչյուր խումբ ներկայացնում է հոգնակի թվի կազմության իր տարբերակը՝ այն գրելով գրատախտակին և ընդգծելով վերջավորությունները: Աշակերտները, ուսուցչի հարցերին պատասխանելով, եզրահանգում են, որ միավանկ գոյականների հոգնակին կազմվում է –**եր**, իսկ բազմավանկներինը՝ –**ներ** վերջավորությունների օգնությամբ (միջոցով):

Երրորդ խմբի ավագը գրում է «կին, մարդ, մարզպետ, դրոշմանիշ» գոյականները և դրանց հոգնակին կազմելով ասում է, որ առաջին երկու բառերը իրենց հոգնակին կազմում են՝ շեղվելով ընդհանուր կանոնից՝ «կանայք, մարդիկ»:

Աշակերտների ուշադրությունը հրավիրվում է «պետ, նիշ» վերջնաբաղադրիչներ ունեցող գոյականների հոգնակի թվի կազմությանը: Հարց ու պատասխանի միջոցով պարզմում է, որ այդպիսի գոյականների հոգնակին կազմվում է –**ներ** մասնիկով: Աշակերտներին հիմնականում ծանոթ են –**եր**, –**ներ** մասնիկներով (վերջավորություններով) հոգնակիի կազմության ձևեևը. Անհրաժեշտ է ամրապնդել «պետ, նիշ» վերջաբաղադրիչներով գոյականների հոգնակիի կազմությունը: Աշակերտները ասում են այդպիսի գոյականներ, գրում են դրանք տետրերում: Եթե դժվարանում են, ապա նրանց թելադրվում են «գյուղապետ, հայրապետ, խորհրդանիշ» գոյականները և հանձնարարվում է, գրատախտակին նայելով, գրել դրանց հոգնակի ձևերը: Այս բոլորին տրամադրվում է 5-7 րոպե:

Հոգնակի թվի կազմության շեղումները բացատրելու համար կիրառվում է «Մտագրոհ» մեթոդը: Աշակերտներից մեկին հանձնարարվում է գրատախտակին գրել աշակերտներին քաջ ծանոթ «դուռ, գառ, թոռ, լեռ, ձուկ» գոյականները: Աշակերտները առանց սխալվելու ասում են դրանց հոգնակի ձևերը և եզրահանգում են, որ թեպետ այդ գոկյակնները միավանկ են, բայց հոգնակին կազմվել է –**ներ** մասնիկով: Ուսուցիչը տեղեկատվության միջոցով, որ այս և էլի մի շարք գոյականներ, որոնք միավանկ են, հին հայերենում՝ գրաբարում, ունեցել են «**ն**» վերջնահնչյունը, որը ժամանակակից հայերենում ընկել է, սակայն հոգնակի թվի կազմության ժամանակ վերականգնվում է և ավելանում –**եր** մասնիկին, որի արդյունքում ստացվում է –**ներ**: Ասվում է նաև, որ «ռուս» գոյականը հոգնակին կազմում է –**ներ** մասնիկով: Աշակերտները տետրում գրում են նմանատիպ բառեր կամ ուսուցիչն է թելադրում և հանձնարարում է գրել հոգնակի ձևերը, ընդգծել վերջավորությունները:

Ասվում է նաև, որ «ոտ և ձեռ» բառերը նույնպես ստանում են –**ներ** մասնիկը, «ոտներ, ձեռներ», սակայն այս ձևերը ավելի շատ խոսակցական – բարբառային ձևեր են: Դրանց գրական ճիշտ ձևերն են «ոտք, ձեռք», որոնց հոգնակին կազմվում է կանոնավոր ձևով՝ «ոտքեր, ձեռքեր»:

Տրամադրվում է 7–10 րոպե:

Բարդ գոյականների հոգնակի թվի կազմության օրինաչափությունը բացատրելու համար կիրառվում է «Մտագրոհ» մեթոդը կամ խթանման մեթոդը: Գրատախտակին գրում ենք գոյականների երկու շարք: Առաջին շարքում բարդ գոյականներ, արոնց երկրորդ բաղադրիչը միավանկ գոյական է: Այս աշխատանքը կազմակերպելու համար աշակերտներից մեկը գրատախտակին գրում է նախ 3-4 միավանկ գոյական (այնպիսիք, որոնց հնարավոր լինի առաջին բաղադրիչ ավելացնել):

լանջ + եր

հանք + եր

տուն + եր

գիր + եր

Կարելի է այս գոյականների հոգնակի ձևերը աշակերտներից մեկին գրել տալ գրատախտակին: Աշակերտը ավելացնում է առաջին բաղադրիչը և ստացվում է՝

սարալանջ

ածխահանք

վերնատուն

ձեռագիր

Աշակերտները ասում են, որ ստացված բարդ գոյականներում երկրորդ բաղադրիչները պահպանել են իրենց իմաստը: Ուսուցչի օգնությամբ եզրահանգում են, որ այս գոյականների հոգնակին կազմվում է –**եր** մասնիկով:

սարալանջեր

ածխահանքեր

վերնատներ

ձեռագրեր

Երկրորդ շարքի գոյականները գրում է ուսուցիչը: Կիրառվում է «խթանում» մեթոդը: Ուսուցիչը առաջարկում է բացատրել երկրորդ շարքի բարդ գոյականների իմաստը՝

հանքափոր – հանք փորող

ժամացուից – ժամը ցույց տվող

մատենագիր – մատյան գրող

մեծատուն – մեծ տուն ունեցող

Այս գոյականների հոգնակին կազմելը հեշտացնելու համար նախ՝ կարելի է առաջարկել աշակերտներին կազմել «հանք փորող, ժամ ցոյց տվող, մատյան գրող, մեծ տուն ունեցող» բարդ բառերի հոգնակին: Աշակերտները առանց սխալվելու ասում են և գրում գրատածտակին՝

հանք փորողներ

ժամը ցույց տվողներ

մատյան գրողներ

մեծ տուն ունեցողներ

Ընդգծում են հոգնակիակերտ վերջավորությունները:

Կիրառելով «ուղղորդում» ձևը՝ ուսուցիչը աշակերտների միջոցով պարզում է, որ չնայած «հանքափոր, ժամացույց, մատենագիր, մեծատուն» գոյականների երկրորդ բաղադրիչը միավանկ է, սակայն դրանք **գործողություն ցույց տվող** բայերի արմատներ են և հայերենի հոգնակի թվի կազմության կանոնի համաձայն՝ հոգնակին կազմում են –**ներ** մասնիկով: Աշակերտների հանձնարարվում է գրել այդ գոյականների հոգնակի ձևերը տետրում:

Այս աշխատանքին՝ բարդ գոյականների հոգնակի թիվը կազմելուն տրամադրվում է 10 րոպե:

1. **Փուլ**

**Եզրահանգում, կշռադատում**

Այս փուլում աշակերտները ինքնուրույն փորձում են ձևակերպել սովորած կանոնները, տետրում գրածը բացատրել: Ուսուցիչը ճշգրտում է, աջակցում է, ուղղորդում է: Կարելի է կիրառել T–աձև, M–աձև աղյուսակ:

Մի կողմում գրել եզակի թվով գոյականներ կամ –**եր** մասնիկով հոգնակին կազմող գոյականներ, մյուս կողմում՝ –**ներ** մասնիկոն հոգնակինկազմող գոյականներ և բանավոր բացատրել օրինաչափությունը:

1. **Փուլ**

**Գնահատում, անդրադարձ, տնային աշխատանք**

Այս փուլում աշակերտը խրախուսվում է, ուրախանում, ինքնավստահություն ձեռք բերում: Հարցերի միջոցով հստակեցնում է իր ստացած գիտելիքները:

Ուսուցիչը ամփոփում է ուսուցանվող նյութը: Տալիս է տնային առաջադրանք: Վարժությունը պետք է լինի կամ ավելի ճիշտ համապատասխանի դասարանում լսածին ու կատարված գրավոր աշխատանքին: Առաջարկվում է նշել նաև դասագրքի՝ նյութին համապատասխանող հատվածում հանդիպած անհասկանալի բացատրությունները, բառերը:

Այս փուլին տրամադրվում է 5-7 րոպե:

1. ***Հետազոտական աշխատանքի կառուցվածքը***

Հետազոտական աշխատանքը բաղկացած է երկու գլխից (Ա և Բ), ունի 19 էջ, բուն նյութ՝ հոգնակիի կիրառման կարողունակությունների զարգացում, ներկայացված է մեկ դասի նմուշ, օգտագործված են գծապատկերներ, տեղադրված են հղումներ և թեստերի նմուշներ:

***Օգտագործված գրականության ցանկ***

1. Է. Բ. Աղայան – «Լեզվաբանության ներածություն»
2. Մ. Ե.Ասատրյան – «Ժամանակակից Հայոց լեզու»
3. Հ. Խ. Բարսեղյան – «Հայոց լեզու VII դասարան»